દેવભૂમિ દ્વારકા જિલ્લામાં ભાણવડ અને સલાયા પાલિકામાં ચૂંટણીના ડંકાઓ વાગે તે પહેલા જ ભાજપ ચૂંટણી લડવા ઇચ્છતા લોકો પાસેથી સેન્સ લેવાની પ્રક્રિયા હાથ ધરી હતી. દ્વારકા નગરપાલિકાની સાત વોર્ડની 28 બેઠકો માટે ચૂંટણી ઇચ્છુક મુરતિયાઓના સેન્સ લેવાની પ્રક્રિયા હાથ ધરવામાં આવી છે સનાતન સેવા મંડળ ખાતે હાથ ધરાયેલી પ્રક્રિયા માં 3 નિરીક્ષકો દ્વારા આ પ્રક્રિયા હાથ ધરાય હતી ત્યારે 28 બેઠકો માટે હાલ અધધ 135 જેટલા ઉમેદવારો એ ચૂંટણી લડવાની તૈયારી બતાવી હતી. જેમાં આ વખતે અનેક યુવાઓ પણ મેદાનમાં આવ્યા હતા. શુક્રવારે શરૂ કરેલ આ પ્રક્રિયા મોડી સાંજ સુધી ચાલી હતી અને ભાજપમાંથી ચૂંટણી લડવા મોટી સંખ્યામાં ઉમેદવારો ઉમટી પડ્યા હતા